***Raporti i Funksionimit të Komunave***

*Ky raport pasqyron funksionimin e komunave të Republikës së Kosovës. Në këtë raport janë përfshirë në mënyrë të përgjithshme aktivitetet e organeve të komunave dhe trupave ndihmese të tyre, për periudhën, janar-dhjetor 2019*



**Republika e Kosovës**

**Republika Kosova-Republic of Kosovo**

***Qeveria - Vlada - Government***

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

***Prishtinë, Janar, 2020***



**Republika e Kosovës**

**Republika Kosova-Republic of Kosovo**

***Qeveria - Vlada - Government***

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

**Raporti i funksionimit të komunave**

*Janar – dhjetor 2019*

 *Departamenti Ligjor dhe Monitorim të Komunave*

 *Divizioni për Monitorim të Komunave*

Janar 2020

***Përmbajtja:***

1. *Hyrje ...............................................................................................................4*
2. *Qëllimi i raportit ............................................................................................5*
3. *Përmbledhje ekzekutive ................................................................................6*
4. Funksionimi i kuvendeve të komunave, .....................................9
5. Komitetet e përhershme ...........................................................10
6. Komitetet e tjera ......................................................................11
7. *Komitetet konsultative ................................................................................12*
8. *Raportimi i kryetarit të komunës ...............................................................13*
9. *Takimet publike ...........................................................................................14*
10. *Aktet e kuvendeve të komunave ................................................................15*
11. *Shqyrtimi i ligjshmërisë së akteve ..............................................................16*
12. *Këshilli komunal për siguri në bashkësi ....................................................22*
13. *Rekomandimet .............................................................................................24*

# HYRJE

*Komuna është njësi themelore e vetëqeverisjes lokale në Kosovë. Komunat përmes organeve të veta ushtrojnë kompetencat e tyre kushtetuese dhe ligjore, në mënyrë transparente, duke siguruar pjesëmarrjen e qytetarëve në procesin e vendimmarrjes. Ky sistem promovon qeverisje demokratike, transparente dhe llogaridhënien e organeve të komunës si dhe garanton një kontroll të ndërsjellët ndërmjet organeve te komunës. Organet e komunës janë të obliguara që ushtrimin e kompetencave të tyre, ta bëjnë në përputhje me Kushtetutën, ligjet dhe aktet e tjera nënligjore te organeve qendrore dhe akteve të cilat i nxjerrin vetë.*

*Në përputhje me përgjegjësitë ligjore të Ministrisë së Administrimit të Pushtetit Lokal, të përcaktuara më nenin 86, të Ligjit për Vetëqeverisje Lokale, Departamenti Ligjor dhe Monitorim të Komunave, përmes Divizionit të Monitorimit të Komunave, ka mbikëqyrë veprimtarinë e Komunave të Republikës së Kosovës dhe ka hartuar raportin vjetor të aktiviteteve të saj lidhur me mbikëqyrjen e komunave gjatë vitit 2019.*

*Prezantimi i aktiviteteve të kuvendeve të komunave është mekanizëm i rëndësishëm i vënies së përgjegjësisë së komunave para qytetarëve dhe institucioneve publike. Ky raport përmbledh dhe shtjellon çështjet më të rëndësishme të cilat janë në mandatin e organeve të komunave, përkatësisht kuvendeve të komunave dhe ekzekutivit. Fokusi kryesor është vënë në pasqyrimin e punës së kuvendeve të komunave, duke ditur se në mënyrë indirekte përfshinë edhe shpalosjen e punës së ekzekutivit, për faktin se ky i fundit i raporton Kuvendit në baza të rregullta ose atëherë kur kërkohet nga Kuvendi i Komunës.*

# QËLLIMI I RAPORTIT

*Ky raport ka për qëllim informimin e drejtë të institucioneve qendrore të administratës shtetërore, komunave, qytetarëve, organizatave joqeveritare, dhe çdo grupi tjetër të interesit, për nivelin e funksionimit të komunave karshi mandatit ligjor qe kanë.*

*Përmes këtij raporti mundohemi të krijojmë një pasqyrim të qartë për qytetarët, lidhur me aktivitetet e të zgjedhurve të tyre lokal. Gjithashtu, raporti shërben si një mjet adekuat për të rritur transparencën e organeve të pushtetit lokal.*

*Në këtë raport janë përfshirë të dhënat e përgjithshme të punëve dhe aktiviteteve të organeve të komunave, për periudhën janar-dhjetor 2019. Po ashtu, janë përfshirë gjetjet më të rëndësishme të evidentuara gjatë kësaj periudhe.*

*Në kuadër të raportit, janë përfshirë të dhënat për 38 komuna të Republikës së Kosovës. Vlerësojmë se informacionet e ofruara në këtë raport, e në veçanti gjetjet e paraqitura, do të shërbejnë në të mirë të proceseve të vetëqeverisjes lokale, të rrisin përgjegjësinë institucionale dhe komunat të ndërmarrin hapa konkret në përmirësimin e veprimeve kundërligjore.*

# PËRMBLEDHJE EKZEKUTIVE

**Funksionimi i Kuvendeve të Komunave,** Kuvendi i Komunës është organi më i lartë vendimmarrës i komunës, i cili funksionon në bazë të kornizës ligjore për vetëqeverisjen lokale në Republikën e Kosovës. Sipas Ligjit për Vetëqeverisje Lokale, Kuvendi i Komunës, duhet të mbaj së paku 10 mbledhjeve në vit, pesë prej të cilave duhet të mbahen në gjashtëmujorin e parë të vitit. Ky është kriteri minimal i specifikuar, i cili kërkohet të respektohet, ndërsa komunave u është lënë mundësia të përshtatin numrin e mbledhjeve varësisht nga nevojat

Gjatë vitit 2019, në Republikën e Kosovës kanë funksionuar Kuvendet e 38 komunave. Mbledhjet janë mbajtur rregullisht dhe sipas raporteve të monitorimit, mbledhjet e kuvendeve të komunave kanë qenë të hapura për publikun, ndërsa me qëllim të mbikëqyrjes së punës së kuvendeve të komunave, monitorimi është bërë përmes sistemit të teleprezencës, kurse me pjesëmarrje të drejtpërdrejtë në komunat: **Leposaviq, Zubin Potok, Zveçan dhe Mitrovicë Veriore.** Sa i përket mbarëvajtjes së mbledhjeve të kuvendeve dhe funksionimit të tyre, komunat në masën më të madhe kanë respektuar ligjet e aplikueshme në Republikës së Kosovës.

**Mbledhjet e kuvendeve të komunave:**

**Të rregullta, 413;**

**Të jashtëzakonshme, 48;**

**Solemne, 34;**

**Urgjente, 5.**

Gjatë këtij viti, kuvendet e komunave kanë mbajtur 499 mbledhje. **Prej tyre 413 kanë qenë te rregullta, 48 të jashtëzakonshme, 3 solemne, 5 urgjente.**

**Komitetet e Përhershme, Komitetet Tjera dhe Komitetet Konsultative,** Sipas LVL-së, kuvendet e komunave themelojnë komitetet e përhershme për të mbështetur punën e tyre. Komunat janë të obliguara të themelojnë Komitetin për Politikë dhe Financa dhe Komitetin për Komunitetet si komitete të përhershme.

Sa u përket Komitetit për Politikë dhe Financa dhe Komitetit për Komunitete, ato kanë qenë funksionale në të gjitha komunat e Republikës së Kosovës. Sipas të dhënave në komuna janë mbajtur gjithsej **422 mbledhje të Komitetit për Politikë dhe Financa (KPF) dhe 369 mbledhje të Komitetit për Komunitete (KK).**

Si mundësi për të ndihmuar organet e komunës në ushtrimin e kompetencave në një fushë të caktuar, kuvendi i komunës mund të themeloj komitete të tjera profesionale të cilat do të ndihmojnë atë dhe ekzekutivin në punën e tyre. Gjatë këtij mandate kuvendet e komunave kanë themeluar **58 komitete të tjera**, sipas fushave specifike brenda komunave.

Kuvendi i Komunës themelon edhe komitetet konsultative, më qëllim që të bëj të mundur pjesëmarrjen e qytetarëve në procesin e vendimmarrjes. Gjatë këtij mandate, kuvendet e komunave kanë themeluar **41 komitete konsultative**, sipas fushave specifike.

**Takimet Publike me Qytetarët,** Në nivelin lokal, mekanizmi i pjesëmarrjes së qytetarëve në bërjen e politikave është kriter bazë i demokracisë së drejtpërdrejtë të cilin duhet respektuar njësitë e vetëqeverisjes lokale. Komunat janë të obliguara të vënë në funksion këto parime përmes formave të ndryshme të komunikimit me qytetarë, takimeve të drejtpërdrejta, informimit publik dhe çfarëdo metode tjetër përmes së cilës transparenca të ndikoj në avancimin e vetëqeverisjes lokale.

Gjatë kësaj periudhe në komunat e Republikës së Kosovës janë mbajtur gjithsejtë 54 takime publike me qytetarët në 37 komuna. Komunat që kanë mbajtur vetëm një takim publik bazuar në nenin 68 të Ligjit Nr. 03/L-040 për Vetëqeverisjen Lokale janë: Podujevë, Kamenicë, Novobërdë, Leposaviq, Zubin Potok, Zveçan, dhe Mitrovicë Veriore. Ndërsa komunat tjera përveç se kanë mbajtur dy takime publike të obliguara, këto komuna kanë mbajtur edhe takime tjera shtesë për çështje të ndryshme si për plane rregullues, për projekt-buxhetin e komunës, draft-rregulloreve. Ndërsa komuna e Fushë Kosovës nuk ka mbajtur asnjë takim publik me qytetarët gjatë vitit 2019.

**Raportimi i Kryetarit të Komunës,** Ligji për vetëqeverisje lokale ka përcaktuar përgjegjësinë e kryetarit të komunës për të raportuar në baza të rregullta ose atëherë kur kërkohet nga kuvendi i komunës. Mirëpo, ky ligj nuk ka qartësuar nëse raportet e prezantuara do t’i nënshtrohen një procesi të votimit, si dhe pasojat e mosmiratimit të tyre. Në praktikë është parë se kryetarët e komunave paraqesin me shkrim raportet në kuvendet e komunave, miratimi i të cilave është çështje e brendshme e komunave dhe pa pasoja juridike.

Forma të tjera të raportimit janë ato verbale, ku anëtarët e kuvendit parashtrojnë pyetje të drejtpërdrejta apo me shkrim, varësisht nga natyra e çështjes. Praktika të tilla, janë parë si mundësi e mirë e llogaridhënies së ekzekutivit para kuvendit të komunës dhe ofrimit të përgjigjeve për shumë çështje. Lidhur me obligimin e kryetarëve të komunave për të paraqitur raport për punën e tij dhe çështjet ekonomiko-financiare para anëtarëve të kuvendit të komunës gjatë këtij viti, në **29** komuna kryetarët kanë raportuar se paku dy herë, ndërsa, në **8** komuna, **(Novobërdë, Skenderaj, Kllokot, Partesh, Leposaviq, Zubin Potok, Zveçan, Mitrovicë Veriore)**, kryetarët kanë raportuar vetëm nga 1 here. Ndërsa **Kryetari i Komunës së Prishtinës,** nuk kanë raportuar asnjëherë.

**Aktet e Kuvendeve të Komunave,** Kompetencë dhe funksion themelor i kuvendit të komunës, ndër të tjera është miratimi i akteve nënligjore për zbatimin e ligjeve që prekin kompetencat e komunave përkatësisht aktet qe janë të nevojshme për funksionimin e komunës. Gjatë vitit 2019, kuvendet e komunave kanë miratuar, 148 rregullore dhe 1890 vendime. **Nga gjithsej 2038 akte të miratuara, MAPL ka shqyrtuar 976 akte, ku 920 akte janë konfirmuar të ligjshme, dhe 56 të kundërligjshme, ndërsa 1062 akte janë dërguar në ministritë e linjës, te cilat i kanë konfirmuar të ligjshme 961, dhe 101 të kundërligjshme.**

**Këshillat Komunale për Siguri në Bashkës**, KKSB, është mekanizëm me rëndësi për ndërmarrjen e masave preventive lidhur më parandalimin e dukurive negative dhe rritjen e sigurisë publike. Në bazë të Ligjit për Policinë, dhe UA Nr.08/2009 MPB-02/2009 MAPL, 34 komuna kanë themeluar KKSB-në, ndërsa 4 komuna **(Leposaviq, Zveçan, Zubin Potok, Mitrovicë Veriore)** nuk i kanë themeluar. Në 23 komuna, KKSB-të kanë realizuar planin e tyre, të paktën sa i përket mbajtjes se takimeve të përcaktuara me udhëzim, duke mbajtur më shumë se 6 takime, në 10 komuna, (Gjakovë, Prizren, Mitrovicë e Jugut, Kamenicë, Deçan, Junik, Graçanicë, Partesh, Fushë Kosovë, Mamushë) kanë mbajtur më pakë se 6 takime, duke mos e përmbushur kuotën e caktuar më Udhëzimin Administrativ të lartë cekur, ndërsa Komuna e Novobërdës edhe pse e ka themeluar KKSB-në, nuk ka mbajtur asnjë takim.

***Në vijim përmes grafikonit kemi paraqitur në mënyrë të përmbledhur funksionimin e organeve të komunave dhe shqyrtimin e ligjshmërisë se akteve të komunave nga organi mbikëqyrës dhe ministritë e linjës:***

1. Funksionimi I KUVENDEVE TË KOMUNAVE

Kuvendi i Komunës është organi më i lartë vendimmarrës i komunës, i cili ushtron funksionin e tij në përputhje me legjislacionin për vetëqeverisje lokale. Kuvendi mban mbledhje të rregullta në mënyrë që të kryej funksionet e tij të përcaktuara me ligj dhe akte të tjera nënligjore.

Ligji për Vetëqeverisje Lokale ka përcaktuar minimumin e mbledhjeve të cilat duhet ti mbaj Kuvendi i Komunës, brenda një viti. Ky ligj ka përcaktuar mbajtjen e së paku 10 mbledhjeve në vit të Kuvendit të Komunës, 5 prej të cilave duhet të mbahen në gjashtëmujorin e parë të vitit.

Gjatë këtij viti, kuvendet e komunave të Republikës së Kosovës kanë mbajtur gjithsejtë 499 mbledhje:

***Mbledhjet e Kuvendeve të Komunave:***

* **Mbledhjet e rregullta, 414;**
* **Mbledhjet e jashtëzakonshme, 48;**
* **Mbledhjet solemne, 32;**
* **Mbledhjet urgjente, 5.**
* 414 të rregullta,
* 48 të jashtëzakonshme, 32 solemne,
* 5 urgjente.

Në vijim përmes grafikonit kemi paraqitur me numrin e mbledhjeve të mbajtura nga kuvendet e komunave:

***Grafikoni 1:*** *Mbledhjet e kuvendeve të komunave.*

Nga grafikoni i mësipërm shihet se të gjitha komunat kanë përmbushur obligimin ligjor për mbajtjen e se paku 10 mbledhjeve në vit, ashtu siç e përcakton Ligji për Vetëqeverisje Lokale, përkatësisht neni 43.2.

Gjatë këtij viti, mbledhjet kanë qenë të hapura dhe transparente. Informimi i qytetarëve në vazhdimësi është bërë përmes web-faqes zyrtare të komunës, shpalljeve të vendosura në objektet e komunave, televizioneve lokale dhe forma të tjera të informimit publik. Lidhur me njoftimin për mbajtjen e mbledhjeve të kuvendeve të komunave, vlen të theksohet se komunat në përgjithësi e kanë njoftuar organin mbikëqyrës edhe së bashku me ftesën për mbledhje kanë dërguar edhe materialet përcjellëse, siç është përcaktuar me nenin 43.3, të Ligjit për Vetëqeverisje Lokale.

1. KOMITETET E PËRHERSHME

 Kuvendi i Komunës ka nevojë për organe ndihmëse me qëllim të shqyrtimit të hollësishëm të politikave, dokumenteve strategjike, vendimeve dhe rregulloreve të komunës, nga njëra anë, si dhe me qëllim të mbikëqyrjes së veprimtarive të degës ekzekutive, në anën tjetër. Prandaj, Kuvendi i Komunës themelon komitete të përhershme të cilat e ndihmojnë atë në përmbushjen e këtyre obligimeve dhe ushtrimin e këtyre kompetencave. Numri i takimeve të komiteteve të obligueshme është paraqitur si në vijim:

***Grafikoni 2*:** *Mbledhjet e komiteteve të përhershme.*

Në total janë mbajtur 791 takime. Komiteti për Politikë dhe Financa kanë mbajtur 422 takime, kurse Komiteti për Komunitete 369 takime. Komiteti për Politikë dhe Financa konsiderohet si organ kryesor i Kuvendit të Komunës, i cili shqyrton paraprakisht pothuajse të gjitha çështjet që parashihen të shqyrtohen në Kuvendin e Komunës. Kështu, komiteti për politikë dhe financa është përgjegjës për shqyrtimin e të gjitha politikave, dokumenteve fiskale dhe financiare, planeve dhe iniciativave, duke përfshirë dokumentet e planifikimit strategjik, kornizës vjetore buxhetore afatmesme, planit vjetor të prokurimit, rregullores vjetore për tatimet, tarifat dhe pagesat, planit vjetor të punës për auditimin e brendshëm, planit buxhetor vjetor, afatmesëm dhe çdo ndryshim të buxhetit gjatë vitit fiskal, si dhe marrjen e raporteve nga kryetari dhe dorëzimin e rekomandimeve në kuvendin komunal.

Komiteti për Komunitete, është komiteti i dytë i përhershëm i kuvendit të komunës, detyrë e të cilit është: shqyrtimi i përputhshmërisë së autoriteteve komunale me ligjin në zbatim, Shqyrtimi i të gjitha politikave komunale, praktikave dhe aktiviteteve për t’u siguruar se respektohen plotësisht të drejtat dhe interesat e komuniteteve, i rekomandon Kuvendit të Komunës masat që duhet të ndërmerren për të siguruar jetësimin e dispozitave që kanë të bëjnë me nevojën e komuniteteve për të avancuar, shprehur, mbrojtur dhe zhvilluar identitetin e tyre etnik, kulturor, fetar dhe gjuhësor, si dhe për të siguruar mbrojtje adekuate të të drejtave të komuniteteve brenda komunës.

1. KOMITETET e TJERA

Si mundësi për të ndihmuar organet e komunës në ushtrimin e kompetencave në një fushë të caktuar, Kuvendi i Komunës mund të themeloj komitete të tjera të cilat do të ndihmojnë atë dhe ekzekutivin në punën e tyre. Këto komitete të veçanta mund të themelohen për sektor specifik si arsimi, shëndetësia, zhvillimi ekonomik, shërbimet publike etj.

Në vijim përmes tabelës kemi paraqitur numrin e komiteteve të tjera në komuna:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Komunat* | *Shëndetësi dhe mirëqenie sociale* | *Arsim Kulturë rini dhe Sport* | *Planifikim Hapësinor* | *Bujqësi* | *Zhvillim Ekonomik* | *Ndërmjetësim* | *Shërbime Publike* | *Shndërrimi i tokës bujqësore ne jo bujqësore* | *Persona me Nevoja të Veçanta* | *Kategoritë e Dala nga Lufta* | *Mbrojtje dhe Shpëtim* | *Barazi Gjinore* |
| *Gjakova* |  |  |  |  |  |  | *1* | *1* |  |  |  |  |
| *Shtime* | *1* | *1* |  |  |  |  |  |  |  |  |  |  |
| *Fushë Kosovë* | *1* | *1* | *1* | *1* | *1* | *1* |  |  | *1* |  | *1* |  |
| *Gjilan* | *1* | *1* | *1* | *1* | *1* | *1* | *1* | *1* | *1* |  | *1* | *1* |
| *Kaçanik* |  |  |  |  |  |  | *1* |  |  |  |  |  |
| *Mitrovicë Jugore* | *1* | *1* | *1* |  | *1* |  | *1* |  |  |  |  | *1* |
| *Ferizaj* |  | *1* |  |  | *1* |  |  |  | *1* | *1* |  | *1* |
| *Ranillug* |  |  |  |  |  |  | *1* |  |  |  |  |  |
| *Klinë* | *1* | *1* | *1* |  | *1* |  | *1* |  |  |  |  |  |
| *Pejë* | *1* |  | *1* |  |  |  | *1* |  |  |  |  |  |
| *Prishtinë* | *1* | *1* | *1* |  | *1* |  | *1* |  |  |  |  |  |
| *Vitia* | *1* | *1* | *1* |  |  |  | *1* |  |  |  |  | *1* |
| *Skenderaj* | *1* | *1* |  |  | *1* |  |  |  |  |  | *1* |  |
| *Podujevë* |  |  |  |  |  |  | *1* | *1* |  |  |  |  |
| *Graçanicë* |  |  |  |  |  |  | *1* |  | *1* |  |  |  |
| ***Total*** | ***9*** | ***9*** | ***7*** | ***2*** | ***7*** | ***2*** | ***11*** | ***3*** | ***4*** | ***1*** | ***3*** |  ***4*** |

***Tabela 1:*** *Numeri i komiteteve të tjera.*

Siç shohim nga tabela më sipërme, në 15 komuna janë themeluar gjithsej 62 komitete të tjera në fushat e paraqitura si më lartë. Prej tyre më së shumti i është kushtuar rëndësi Komitetit për Shëndetësi, Arsim dhe në fushën e urbanizmit.

 Megjithatë, në pak raste është vërejtur se këto komitete shqyrtojnë politika të natyrës për të cilën janë themeluar, ngase rolin kryesor e kryejnë komitetet e përhershme. Pengesë është parë edhe mungesa e kompensimit të punës së këtyre komiteteve që ka ndikuar në uljen e ritmit të punës së tyre.

1. Komitetet Konsultative

Kuvendi i Komunës, bazuar në nenin 73, të Ligjit Nr.03/L-040 për Vetëqeverisje Lokale dhe UA (MAPL) Nr.01/2016 për Procedurat e Themelimit, Organizimin dhe Kompetencat e Komiteteve Konsultative në Komuna, është i obliguar të themeloj edhe komitetet konsultative, me qëllim të pjesëmarrjes së qytetarëve në vendimmarrje. Edhe pse themelimi i tyre është i obligueshëm, numri i komunave të cilat kanë themeluar komitete konsultative nuk është i madh, nga gjithsejtë 38 komuna vetëm 15 komuna kanë themeluar komitetet konsultative.

Më poshtë gjeni të pasqyruar përmes tabelës komunat të cilat kanë themeluar komitetet konsultative për fushat përkatëse:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Komitetet konsultative* | *Planifikim Hapësinor* | *Arsim* | *Zhvillim Ekonomik* | *Urbanizëm* | *Shëndetësi, Mirëqenie social* | *Shërbime Publike* | *Persona me aftësi të kufizuara* | *Çështje emergjente* | *Bujqësi, Zhvillim Rural, Mbrojtje të mjedisit* | *Arsim, Kulturë, Rini, Sport* | *Barazi gjinore dhe te drejtat e njeriut* | *Pjesëmarrjen e Qytetarëve në Vendimmarrje* |
| *Kamenicë* |  | *1* | *1* |  |  | *1* |  | *1* |  | *1* |  |  |
| *Hani i Elezit* |  |  | *1* |  |  |  |  | *1* |  | *1* |  |  |
| *Skenderaj* |  |  |  |  | *1* | *1* |  |  |  | *1* | *1* |  |
| *Prishtina* |  |  |  |  |  |  | *1* |  |  |  |  |  |
| *Mitrovicë Jugore* |  | *1* | *1* |  | *1* |  |  |  |  |  |  |  |
| *Kaçanik* |  |  |  |  |  |  | *1* |  |  |  |  |  |
| *Istog* |  | *1* |  |  | *1* | *1* |  |  |  |  |  |  |
| *Gjilan* | *1* |  |  |  |  |  |  |  |  |  |  |  |
| *Gllogoc* |  | *1* | *1* |  |  |  |  | *1* |  | *1* | *1* |  |
| *Vushtrri* | *1* |  |  | *1* |  | *1* | *1* |  |  | *1* | *1* |  |
| *Klinë* |  |  |  |  |  |  |  | *1* | *1* |  |  |  |
| *Deçan* |  |  |  |  |  |  | *1* |  |  |  |  |  |
| *Junik* |  |  |  |  |  |  | *1* |  |  |  |  |  |
| *Peja* |  |  | *1* |  |  |  | *1* | *1* | *1* |  |  |  |
| *Rahovec* |  |  |  |  |  | *1* |  |  |  |  |  |  |
| *Viti* |  |  |  |  |  |  | *1* |  |  |  |  | *1* |
| *Gjithsejtë* | ***2*** | ***4*** | ***5*** | ***1*** | ***3*** | ***5*** | ***7*** | ***5*** | ***2*** | ***5*** | ***3*** | ***1*** |

***Tabela 2:*** *Numri i komiteteve konsultative në komuna****.***

Siç vërejmë nga tabela e mësipërme, në 16 komuna janë themeluar gjithsej 41 komitete konsultative, në fusha të ndryshme siç janë: në fushën e planifikimit hapësinor në fushën e arsimit në fushën zhvillimit ekonomik, në fushën e shëndetësisë dhe mirëqenies sociale komuna në fushën e shërbimeve publike komuna, në fushën personat me aftësi të kufizuara komuna, në fushë e kulturës rini dhe sport etj.

1. RAPORTIMI I KRYETARIT TË KOMUNËS

Përveç përgjegjësive të tjera të përcaktuara më legjislacionin për vetëqeverisje lokale, Kryetari i Komunës, ka përgjegjësi të raportoj para Kuvendit të Komunës për situatën ekonomiko-financiare dhe zbatimin e planeve investuese në komunën përkatëse. Kjo përgjegjësi duhet të përmbushet 2 here në vite, dhe një herë në gjashtë mujorin e parë të vitit apo kurdoherë që kërkohet nga Kuvendi i Komunës, konform Ligjit për Vetëqeverisje Lokale, neni 58, pika (j).

Raportimi i Kryetarit është formë e bashkëpunimit me Kuvendin e Komunës si dhe mundësi për llogaridhënie dhe transparencë të punës se tij dhe mundëson funksionimin dhe bashkëpunimin e mirëfilltë të dy organeve të komunës. Të dhënat më hollësisht kemi paraqitur përmes grafikonit, si vijon:

**Grafikoni 3:** *Raportimi i kryetarëve të komunave.*

Siç shihet edhe nga grafikoni i mësipërm, gjatë vitit 2019, në **29** komuna, kryetarët e komunave kanë përmbushur obligimin e tyre ligjor për te raportuar para kuvendit të komunës lidhur me situatën ekonomiko-financiare të komunës, madje në 10 komuna, **(Istog, Lipjan, Kaçanik, Kamenicë, Mitrovicë Jugore, Pejë, Podujevë, Shtime, Viti, Gjakovë)** kryetarët kanë raportuar më shumë se dy herë.

Në **8** komuna, kryetarët nuk e kanë përmbushur obligimin ligjor për raportim të paktën 2 here brenda vitit, siç është e përcaktuar në LVL, **(Novobërdë, Skenderaj, Kllokot, Partesh, Leposaviq, Zubin Potok, Zveçan, Mitrovicë Veriore)**, pasi kryetarët e komunave kanë raportuar vetëm nga **1** here, ndërsa në Komunën e **Prishtinës**, kryetari i komunës nuk ka raportuar asnjëherë.

**Komunat ku kryetari nuk ka raportuar: *Prishtinë.***

**Komunat ku kryetari ka raportuar 1 herë: *Novobërdë, Skenderaj, Kllokot, Partesh, Leposaviq, Zubin Potok, Zveçan, Mitrovicë Veriore.***

**Komunat ku kryetari ka raportuar 2 herë: *Deçan, Gllogoc, Gjilan, Dragash, Klinë, Fushë Kosovë, Obiliq, Rahovec, Prizren, Shtërpcë, Lipjan, Suharekë, Ferizaj, Vushtrri, Mamushë, Malishevë, Junik, Hani i Elezit, Ranillug, Graçanicë.***

**-Komunat ku kryetari ka raportuar më shumë se 2 herë: *Istog, Kaçanik, Kamenicë, Mitrovicë Jugore, Pejë, Podujevë, Shtime, Viti, Gjakovë.***

1. *Takimet publike*

Komunat si njësi vetëqeverisëse lokale duke u bazuar në Ligjin Nr.03/L-040 për Vetëqeverisjen Lokale, neni 68, janë të obliguara të vënë në funksion takimet publike, si parime bazë të komunikimit të drejtpërdrejtë me qytetarë, ku secili person apo organizatë me interes ka të drejtë të marr pjesë. Kuvendi i Komunës përmes njësisë/zyrtarit për komunikim me qytetarë njofton qytetarët e komunës së paku dy javë përpara mbajtjes së takimit ku njoftimi përmban datën, kohën, vendin e mbajtjes së takimit dhe rendin e ditës.

Komunat gjatë kësaj periudhe janë kujdesur të respektojnë rregullat për njoftimin e qytetarëve me rastin e diskutimeve publike. Për më tepër, web-faqet zyrtare të komunave në vazhdimësi kanë qenë transparentë duke njoftuar me kohë lidhur me aktivitetet e komunave për takimet publike.

Të dhënat e në vijim tregojnë numrin e takimeve të organizuara me qytetarë për periudhën raportuese janar-dhjetor 2019:

**Grafikoni 4:** *Takimet publike me qytetarët.*

Gjatë kësaj periudhe në komunat e Republikës së Kosovës janë mbajtur gjithsejtë 54 takime publike me qytetarët në 37 komuna.

Komunat që kanë mbajtur vetëm një takim publik bazuar në nenin 68 të Ligjit Nr. 03/L-040 për Vetëqeverisjen Lokale janë: Podujevë, Kamenicë, Novobërdë, Leposaviq, Zubin Potok, Zveçan, dhe Mitrovicë Veriore. Ndërsa komunat tjera përveç se kanë mbajtur dy takime publike të obliguara, këto komuna kanë mbajtur edhe takime tjera shtesë për çështje të ndryshme si për plane rregullues, për projekt-buxhetin e komunës, draft-rregulloreve. Ndërsa komuna e Fushë Kosovës nuk ka mbajtur asnjë takim publik me qytetarët gjatë vitit 2019.

1. *AKTET E KUVENDEVE TË KOMUNAVE*

Kompetencë dhe funksion themelor i Kuvendit të Komunës, është miratimi i rregulloreve dhe vendimeve për zbatimin e legjislacionit sektorial që prek kompetencat e komunave.

Komunat gjatë kësaj periudhe raportuese kanë qenë mjaft aktive në nxjerrjen e akteve juridike nënligjore, që rregullojnë fusha të ndryshme të marrëdhënieve juridike, mirëpo më kryesoret janë: miratimi i akteve nga fusha e mjedisit, akteve lidhur me shfrytëzimin e pronës së paluajtshme të komunës, akteve për emërtimin e rrugëve, sferës së shërbimeve publike etj.

Gjatë kësaj periudhe, komunikimi mes komunave dhe organit mbikëqyrës, përkatësisht Ministrinë e Administrimit të Pushtetit Lokal ka qenë i rregullt, dërgimi i akteve të kuvendit të komunës ka qenë i rregullt dhe në afatin e përcaktuar ligjor. Nga gjithsej 2038 akte të miratuara nga kuvendet e komunave ku prej tyre janë 148 Rregullore dhe 1890 Vendime. Në vijim përmes grafikonit kemi paraqitur numrin e akteve të miratuara nga kuvendet e komunave:

**Grafikoni 5:** *Aktet e kuvendeve të komunave.*

Nga gjithsej 2038 akte të miratuara nga kuvendet e komunave të Republikës së Kosovës, Ministria e Administrimit të Pushtetit Lokal ka vlerësuar 976 akte, ndërsa 1062 akte janë dërguar në Ministritë e linjës për shqyrtim të ligjshmërisë.

1. *Shqyrtimi i ligjshmërisë së Akteve të KUVENDEVE TË KOMUNAVE*

MAPL është autoriteti mbikëqyrës i ligjshmërisë së akteve të komunave, nëse përgjegjësia për mbikëqyrjen e tyre nuk i është dhënë me ligj ndonjë ministrie përgjegjëse apo institucioni që ka të bëjë me lëmi të posaçme. Ndërsa, shqyrtimi i kompetencave të deleguara ushtrohet nga organi i qeverisë qendrore që i ka deleguar kompetencat. Me qëllim të mbikëqyrjes dhe krijimit të sistemit më efikas për shqyrtimin administrativ të akteve të komunave është miratuar Rregullorja (QRK) NR-10/2019 për Shqyrtimin Administrativ të Akteve të Komunave. Komunikimi mes komunave dhe organit mbikëqyrës, ka qenë i rregullt, dërgimi i akteve është bërë në afatin e përcaktuar ligjor. **Gjatë kësaj periudhe, Janar-Dhjetor 2019, kuvendet e komunave kanë miratuar gjithsej 2038 akte, prej të cilave 148 rregullore dhe 1890 vendime. Grafikoni 6:** *Aktet e kuvendeve të komunave.*

**7.1 Shqyrtimi i ligjshmërisë së akteve nga MAPL** - Nga gjithsej 2038 akte të miratuara nga kuvendet e komunave, MAPL, ka bërë shqyrtimin e ligjshmërisë për 976 akte, duke konfirmuar të ligjshme 920 akte, ndërsa 56 janë konstatuar të kundërligjshme. Pas konstatimit të akteve të kundërligjshme dhe pas kërkesave për rishqyrtimin e ligjshmërisë, komunat kanë rishqyrtuar 49 akte, të cilat i kanë harmonizuar konform kërkesës se MAPL-së, ndërsa 6 akte ende mbesin të pa rishqyrtuara, për të cilat, MAPL, përmes Ministrisë së Drejtësisë, ka iniciuar procesin për kundërshtimin e tyre në gjykatën kompetente. Ndërsa 1 akt mbetet brenda afatit ligjor për rishqyrtim të ligjshmërisë nga ana e kuvendeve të komunave. Ne vijim, kemi paraqitur të dhënat lidhur me shqyrtimin e ligjshmërisë së akteve të komunave nga MAPL:

**Grafikoni 7:** *Aktet e kuvendeve të Komunave.*

Lidhur me natyrën e aktet te kundërligjshme, dominojnë akte që kanë të bëjnë me dhënien e pronës komunale në shfrytëzim, rregulloret dhe planet komunale për transparencë, vendime për bashkëpunimin ndër komunal ndërkombëtarë, vendime për ndarjen e zyrave për ushtrimin e aktiviteteve për shoqata të ndryshme, vendime për shpalljen e interesit të përgjithshëm të pronave, aktet që kane te bëjnë më formimin e komisioneve për dhënien e pronës së komunës ne shfrytëzim etj.

**7.2 Shqyrtimi i ligjshmërisë së akteve nga ministrit e linjës** - Nga gjithsej 2038 akte të miratuara nga kuvendet e komunave, 1062 akte MAPL i ka dërguar për shqyrtim të ligjshmërisë në ministrit e linjës (MMPH, MBPZHR, MSH, MPMS, MPB, MASHT, MF, MKRS, MZHE, MTI, MD, MI), konform mandatit të tyre të përcaktuar ligjor.

Pas shqyrtimit të ligjshmërisë së akteve nga ministrit e linjës, 961 akte janë konfirmuar të ligjshme, ndërsa 101 akte janë konstatuar si të kundërligjshme. Pas konstatimit të akteve të kundërligjshme, nga ministrit e linjës, MAPL ka dërguar në komunat përkatëse kërkesat për rishqyrtimin e atyre akteve së bashku me raportin e vlerësimit të ministrisë përkatëse. Ndërsa, komunat pas pranimit të kërkesave për rishqyrtimin e ligjshmërisë për 101 akte të kundërligjshme të konstatuara nga ministritë e linjës, 56 akte i kanë harmonizuar sipas kërkesave të ministrive të linjës, kurse 45 akte nuk janë rishqyrtuar ende ku 22 janë brenda afatit për rishqyrtim nga kuvendet e komunave ndërsa 23 tjera janë përcjellë në Ministri të Drejtësisë për kundërshtimin e tyre në gjykatën kompetente.

Ne vijim, kemi paraqitur të dhënat lidhur me shqyrtimin e ligjshmërisë së akteve të komunave nga ministritë e linjës:

**Grafikoni 8:** *Aktet e kuvendeve të Komunave.*

Aktet e konstatuar të kundërligjshme nga ministritë e linjës kanë të bëjnë kryesisht më planet zhvillimore komunale, hartat zonale, vendim për caktim të lokacioneve për ndërtim të objekteve fetare, vendime për ndërrim destinimi të tokave bujqësore, rregulloret për tatimin në pronë, vendime për miratimin e planeve shëndetësore në komuna, rregulloret për taksa, tarifa dhe ngarkesa komunale, pagesën e komisioneve të themeluara nga kuvendet e komunave, etj.

1. ***Lista e akteve të konstatuara te kundërligjshme nga Ministria e Administrimit të Pushtetit Lokal, të cilat nuk janë rishqyrtuar nga kuvendet e komunave:***

|  |  |  |  |  |
| --- | --- | --- | --- | --- |
| **Nr.**  | **Emërtimi i akteve**  | **Komuna** | **Data e pranimit të aktit** | **Data e shqyrtimit të ligjshmërisë**  |
| 1. | Rregullore Komunal Nr.04/2019 për Transparencë | Prizren | 20.11.2019 | 13.12.2019 |

1. ***Lista e akteve të konstatuara te kundërligjshme për të cilat Ministria e Administrimit të Pushtetit Lokal, përmes Ministrisë së Drejtësisë ka inicuar procedurën e kundërshtimit në gjykatë:***

|  |  |  |  |
| --- | --- | --- | --- |
| **Nr** | **Emërtimi i aktit** | **Komuna** | **Dërgimi në MD** |
| 1. | Vendimi Nr. 363/18 për anulimin e konkluzionit të Kuvendit të Komunës 12 Nr. 465-18 të datës 21.04.1984 për dhënien në shfrytëzim të pronave të komunës. | Vushtrri | 06.02.2019 |
| 2. | Vendimi Nr.01-463/02-33027/18 për zgjatjen e afatit lidhur me dhënien në shfrytëzim afatshkurtër të pronës se komunës Kompanisë “Cacao” SHPK në hapësirën e pallatit të kulturës | Gjakovë  | 11.03.209 |
| 3. | Vendimi 15Nr.463-14826 për dhënien në shfrytëzim të pronës komunale Këshillit të Bashkësisë islame në Lipjan për varreza të fshatit Rubofc. | Lipjan | 18.04.2019 |
| 4. | Vendim Nr.01-463/02-0047243 për dhënien e pronës se paluajtshme në shfrytëzim afatgjatë kompanisë për grumbullimin e mbeturinave “UNITETI” dhe kompanisë së ujësjellësit Mitrovica njësia Skenderaj | Skenderaj | 22.08.2019 |
| 5. | Vendimi 01.Nr.VII(b) për caktimin e lokacionit për ndërtimin e objektit të qendrës Rinore | Deçan  | 22.08.2019 |
| 6. | Vendim 01.Nr.VV-7(a) për caktimin e lokacionit për ndërtimin e objektit të kompanisë komunale të pastrimit Higjena  | Deçan  | 22.08.2019 |

1. ***Lista e akteve të konstatuara te kundërligjshme nga ministritë e linjës:***

|  |  |  |  |  |
| --- | --- | --- | --- | --- |
| **Nr** | **Emërtimi i akteve**  | **Komuna** | **Ministria** | **Data e shqyrtimit të ligjshmërisë** |
|  | Vendim Nr. 02-451 në parim për caktimin e lokacionit për ndërtimin e Kullës së Sefë Mleqanit në fsh. Mleqan | Malishevë | MMPH | 29.11.2019 |
|  | Vendim Nr. 001-011-105992 për lejimin e ndërrimit te destinimit te tokës bujqësore | Prizren | MBZHR | Akti është kthyer i kundërligjshëm 5 muaj pas kalimit te afatit |
|  | Rregullore për Taksa komunale | Lipjan | Komisioni | 16.01.2020 |
|  | Vendimi Nr.114 për miratimin e rregullores për rregullin dhe shërbimet komunale, miratuar nga Kuvendi Komunal Ferizaj. | Ferizaj | MMPH | 18.01.2020 |
|  | Rregullore Nr.016-121914 për taksat, ngarkesa dhe gjobat komunale | Gjilan  | Komisioni | 13.01.2020 |
|  | Vendimi nr. 060-01-24657/4 për caktimin e lokacionit për ndërtimin e stadiumit në vendin e quajtur stratoje  | Dragash  | MMPH | 25.01.2020 |
|  | Vendimin 01.Nr.XII-5 për caktimin e lokacionit për ndërtimin e memorialit të dëshmorëve në Fshatin Prapaçan | Deçan | MMPH | 23.01.2020 |
|  | Rregullorja për taksa tarifa dhe gjoba komunale | Shtime  | Komisioni | 22.02.2020 |
|  | Rregullorja për taksa tarifa dhe gjoba komunale | Istog  | komisioni | 17.02.2020 |
|  | Vendimin për miratimin e planit zhvillimor Institucional të kujdesit primar shëndetësor 2020-2024 | Mitrovicë e Jugut  | MSH | 23.02.2020 |
|  | Plani Zhvillimor Institucional për Kujdesin Parësor Shëndetësor, 2020-2024 | Junik | MSH | 20.02.2020 |
|  | Vendim 01.Nr.X-8/2 për emërimin dhe riemërimin e rrugëve në Komunën e Deçanit | Deçan | MMPH | 09.02.2020 |
|  | Vendimi Nr.39094 për caktimin e lokacionit për deponin e materialeve të ngurta, i miratuar nga Kuvendi i Komunës së Kamenicës | Kamenicë | MMPH | 23.02.2020 |
|  | Vendimi Nr.01-110-05-1313 për ndërrimin e destinimit të parcelave të propozuara nr.258-6;258-2 nga shfrytëzimi aktual toke tjetër-e jo pjellore ne rruge publike, i miratuar nga Kuvendi i Komunës së Vitisë | Vitisë | MMPH | 23.02.2020 |
|  | Vendim Nr.1548/2 mbi pagesën e shërbimeve për grumbullimin dhe largimin e mbeturinave me deponin e autorizuar në Velekincë-Gjilan për personat juridik, i miratuar nga KK së Kllokotit | Kllokot | MMPH | 08.02.2020 |
|  | Vendimi Nr. 8901/19, për ndryshimin dhe plotësimin e Vendimit nr. 27/2018/KG për ndalimin e ndërrimit të destinimit të tokës bujqësore në tokë ndërtimore jashtë zonës së lejuar për ndërtim (3251/18 nga 20.04.2018) | Graçanicë | MBPZHR | 15.02.2020 |
|  | Rregullore për tatimin në pronë e KK së Ranillugut me Nr. 02-142/2019 | Ranillug | MF | 17.01.2020 |
|  | Vendim Nr. 01-020/08-18995/19 për formimin e Komitetit Komunal për Mbrojtje dhe Shpëtim | Shtërpcë | MPB | 22.02.2020 |
|  | Rregulloren Nr. 12-030-73855 për plotësim ndryshimin e Rregullores për taksa, tarifa, ngarkesa dhe gjoba | Gllogoc  | Komisioni  | 17.02.2019 |
|  | Vendim 12 Nr. 400-73630 i Planit Komunal për Zhvillimin Institucional të Kujdesit Parësor Shëndetësor (PKZHIPKSH) 2020 - 2024 | Gllogoc  | MSH  | 17.02.2020 |
|  | Vendimin 01 Nr. 011/01-46947 caktohet lokacioni për ngritjen e Lapidarit të Dëshmorëve të Kombit të rënë në Brigadën e UÇK-së “137 Gjakova” | Gjakovë  | MMPH  | 22.01.2020 |

1. ***Lista e akteve të konstatuara te kundërligjshme nga Ministritë e Linjës për të cilat Ministria e Administrimit të Pushtetit Lokal, përmes Ministrisë së Drejtësisë ka iniciuar procedurën e kundërshtimit në gjykatë:***

|  |  |  |  |
| --- | --- | --- | --- |
| **Nr** | **Emërtimi i aktit** | **Komuna** | **Dërgimit në MD** |
| 1. | Vendimi Nr.01-011/01-9335 ndryshimin e pikës 1 të vendimit të Kuvendit të Komunës së Gjakovës 01Nr.011-78935/2015 për shpallje të interesit publik të Monumentit Kulturor dhe Historik Kulla Sylejman Vokshi | Gjakovë | 19.03.2019 |
| 2. | Vendimi Nr.01-011/01-9329 për miratimin e kërkesës së Drejtorisë për Urbanizëm dhe Mbrojtje të Mjedisit për shfuqizimin e Planit Rregullues Urban “ Sadik Stavileci | Gjakovë | 29.03.201927.05.20931.05.2019 |
| 3. | Vendimi Nr.01-353/01-0073683/19 për caktimin e lokacionit për vendosjen e lapidarit kushtuar të vrarëve Prishtinas në pesëvjeçarin e parë pas luftës së dytë botërore, | Prishtinë | 07.05.2019 |
| 4. | Vendimi Nr.01-353/01-0073699/19 për caktimin e lokacionit për vendosjen e pllakatës përkujtimore kushtuar viktimave të luftës së vitit 1999 të lagjes”Sofalia” | Prishtinë | 07.05.2019 |
| 5. | Vendimi Nr.01-351/01-0019484/19 për destinimin e pronave publike komunale për ndërtimin e fushave dhe sallave sportive | Skenderaj | 07.05.2019 |
| 6 | Vendimi Nr.02/230 për caktimin e lokacionit për realizimin e projektit “Ndërtimi i Shtëpisë së Komunitetit” | Malishevë | 10.05.2019 |
| 7 | Vendimi Nr.02/237 për caktimin e lokacionit “Park të Memorialit të UÇK-së” në Malishevë, | Malishevë | 07.05.2019 |
| 8 | Vendimi Nr.285/14 për fillimin e procedures së hartimit të Hartës Zonale të Komunës së Graçanicës | Graçanicë | 07.05.2019 |
| 9 | Vendimi Nr.01-350/01-0026729/19 për fillimin e hartimit të Planit rregullues të hollësishëm për zonën të fakulteti teknik, në lagjen” Bregu i Diellit” | Prishtinë | 14.05.2019 |
| 10 | Vendimi 01Nr.011/01-5061 për miratimin e Planit Rregullues të Hollësishëm të kompleksit urbanistik”Rezine dhe Petro Nini Luarasi” | Gjakovë | 14.05.2019 |
| 11 | Vendimi Nr.01-463/03-0025335/19 për themelimin dhe destinimin e lokacionit për ndërtimin e inkubatorit të biznesit për Komunën e Skënderajt | Skenderaj | 31.05.2019 |
| 12 | Vendimi Nr.I-8 për aprovimin e listës së vlerave të trashëgimisë natyrore në Komunën e Deçanit | Deçan | 05.03.2019 |
| 13 | Vendimi Nr. 463-20391 për caktimin e lokacionit për ndërtimin e xhamisë në fshatin Llugaxhi | Lipjan  | 11.07.2019 |
| 14 | Vendimin Nr. 001-011-77311 për rregullimin e kompensimit me marrëveshje të tokës ndërtimore Komunës së Prizrenit dhe pronarëve të tokave | Prizren  | 19.07.2019 |
| 15 | Rregulloren Nr. 016-60468 për taksa, ngarkesa dhe gjoba komunale | Gjilan  | 17.06.2019 |
| 16 | Vendimin Nr.500-48448 për miratimin e Strategjisë dhe Planit të Veprimit të Komunës së Lipjanit për kujdes parësor –shëndetësor | Lipjan  | 30.07.2019 |
| 17 | Vendimin Nr. 01-353/01-239139/19 për caktimin e lokacionit për vendosjen e bustit të senatorit Robert Doll | Prishtinë  | 31.10.2019 |
| 18 | Vendimin Nr. 01-353-01-239047/19 për caktimin e lokacionit për vendosjen e shtatores së legjendës së futbollit kosovar Fadil Vokrri | Prishtinë  | 31.10.2019 |
| 19 | Vendimin e kuvendit të Mitrovicës së Jugut Nr.02-060/01-0075387/19-15, datë 29.08.2019, për destinimin (shfrytëzim) të tokës komunale në tokë ndërtimore me qellim të ndërtimit të shtëpive për arsye humanitare | Mitrovicë e Jugut  |  16.10.2019  |
| 20 | Vendimin Nr. 01-353/01-0276651-19 për caktimin e lokacionit për vendosjen e shtatores së Komandantit Legjendar “Adem Jashari” | Prishtinë  | 10.12.2019 |
| 21 | Vendimin Nr. 01-353/02-275287/19 për caktimin e lokacionit për vendosjen e “Murit të Nderit” kushtuar sakrificës vetëmohuese të shqiptarëve të Kosovës për të shpëtuar hebrenjtë gjatë luftës së dytë botërore | Prishtinë  | 10.12.2019 |
| 22 | Vendimin Nr. 01-350 01-239151-19 për miratimin e Planit Rregullues të Hollësishëm për zonën “Mati 1” vazhdimi i rrugës “B” (Bahri Fazliu) pjesa jugore | Prishtinë  | 10.12.2019 |
| 23 | Vendim nr. 01-421/01-275223/19 për autorizim të borxhit | Prishtinë  | 17.12.2019 |

1. KËSHILLI KOMUNAL PËR SIGURI NË BASHKËSI

Në nivelin lokal, trupa me rëndësi për sigurinë publike të qytetarëve por edhe më gjerë janë Këshillat Komunale për Siguri në Bashkësi (KKSB). Themelimi i KKSB-së bazën ligjore e ka me Ligjin për Policinë, ndërsa përbërja, mënyra e funksionimit dhe obligimet tjera fillimisht janë përcaktuar me Udhëzimin Administrativ Nr. 08/2009 MPB-02/2009 MAPL.

Me ndryshimet e bëra me Udhëzimin Administrativ Nr.27/2012 MPB – 03/2012 MAPL për Këshillat Komunale për Siguri në Bashkësi, është definuar edhe më qartë pozicioni i Këshillit Komunal për Siguri në Bashkësi në raport me komunën. Edhe me këto ndryshime normative është përcaktuar roli preventiv i këtij Këshilli ndaj dukurive negative në shoqëri dhe janë përcaktuar një numër i objektivave me qëllim të vetëdijesimit të qytetarëve për natyrën e krimeve, parregullsive dhe sjelljeve të dhunshme në komunitetin lokal, identifikimin e brengave të qytetarëve dhe përfaqësimin e pikëpamjeve dhe shqetësimeve të qytetarëve për çështjet e krimit.

Me udhëzimin administrativ për KKSB, ndër të tjera është rregulluar edhe numri minimal prej gjashtë takimeve në vit, tri prej të cilave duhet të mbahen në gjashtëmujorin e parë. Për numrin e takimeve, është paraqitur grafikoni në vijim:

***Grafikoni 9:*** *Takimet e Këshillave Komunale për Siguri në Bashkësi.*

Për nga numri i takimeve, më aktiv ka qenë Këshilli Komunal për Siguri në Bashkësi (KKSB) në komunën e Hanit të Elezit me gjithsej 12 takime të mbajtura e pasuar nga komuna e Kllokotit me 10 takime dhe Komunën e Gllogocit dhe Rahovecit me nga 7 takime të mbajtura.

KKSB-ja në komunën e Vitisë, Ranillugut, Kaçanikut, Skenderajt, Dragashit, Istogut, Pejës, Podujevës, Prishtinës, Malishevës, Shtimes, Ferizajt, Shtërpcës, Vushtrrisë, Obiliqit, Klinës, Suharekës, Lipjan dhe Gjilan ka mbajtur nga 6 takime.

Ndërsa në komunat në vijim është përmbushësh pjesërisht kuota ligjore Gjakovës, Prizrenit, Mitrovicës së Jugut kanë mbajtur nga 5 takime, komuna e Kamenicës, Deçanit dhe Junikut kanë mbajtur nga 4 takime, komuna e Graçanicës ka mbajtur 3 takime dhe komuna e Parteshit, Fushë Kosovës dhe Mamushës kanë mbajtur numrin me të vogël të takimeve përkatësisht nga 2 takime. Sa i përket komunës se Novobërdës ka të themeluar KKSB-në por nuk ka mbajtur takime për vitin 2019.

Për dallim nga komuna e lartcekura Komunat: Leposaviq, Mitrovicë Veriore, Zveçan dhe Zubin Potok nuk e kanë të themeluar Këshillin Komunal për Siguri në Bashkësi.

**Temat dhe problemet kryesore të sigurisë në bashkësi,** Temat dhe problemet kryesore të Sigurisë në Bashkësi të cilat më së shumti janë trajtuar gjatë kësaj periudhe të raportimit kanë të bëjnë me:

|  |  |  |
| --- | --- | --- |
| *KKSB* | *TEMAT E MBULUARA* | *REZULTATET* |
| * Siguria në shkolla
 | Vendosja e kamerave në shkolla, shtimi i sigurisë, vendosja e rrethojave etj |
| Trashëgimia kulturore | * Ndërmarrja e masat për ruajtjen e trashëgimisë kulturore
 |
| * Siguria në komunikacion
 | * Patrullimi i policisë, kontrolli i automjeteve
 |
| Paraqitja e Rasteve Emergjente | Hartimi i Planit Operativ për reagime Emergjente |
| Përdorimi i narkotikëve nga të rinjtë | * Bashkëpunimi me qytetarë
* Prioritet më i madh por të vetëdijesuar të rinjtë nga dukuritë negative
 |
| * Mbeturinat në rrugë
 | * Vendosja e shportave nëpër rrugë, angazhim më i madh i kompanisë së kontraktuar, përmbushja e detyrimeve të pagesave për mbeturina nga qytetarët.
 |
| * Mungesa e trotuareve nënkalimeve dhe shenjave sinjalizuese
 | Ndërtimi i trotuareve në afërsi të shkollave, Sigurimi dhe organizimi i transportit nga fshatrat deri në qytet dhe anasjelltas |
| * Gjendja e furnizimit me ujë gjatë sezonit veror
 | * Prioritet i komunës për ndërtimin e trotuareve; ndihmesë nga policia në vendosjen e shenjave sinjalizuese, Shtim i patrullimit në këmbë të policisë nëpër qytet
 |

***Rekomandime të Përgjithshme***

1. Dërgimi i listës se akteve të miratuara nga kryetarët e komunave: Gjilan, Ferizaj Prizren, Deçan, Junik, Mamushë dhe Dragash, ashtu si është e përcaktuar në nenin 80.1 të LVL-së;
2. Kuvendet e komunave të bëjnë rishqyrtimin e akteve, ashtu siç përcaktohet në nenin 80.2 të Ligjit Nr. 03/L-040 për Vetëqeverisje Lokale të bëjnë rishqyrtimin e akteve të Komunave;
3. Kuvendte e komunave Leposaviq, Mitrovicë Veriore, Zveçan dhe Zubin Potok të bëjnë themelimin e Këshillit për Siguri në Bashkësi sipas Ligji Nr. 04/L-076 Për Policinë dhe Udhëzim Administrativ Nr.27/2012 MPB – 03/2012 MAPL;U.A. Nr.27/2012 MPB – 03/2012 MAPL për KKSB;
4. Kryetari i Komunës së Novobërdës të bëjë funksionalizimin e Këshillit për Siguri në Bashkësi sipas Ligji Nr. 04/L-076 Për Policinë dhe Udhëzim Administrativ Nr.27/2012 MPB – 03/2012 MAPL;U.A. Nr.27/2012 MPB – 03/2012 MAPL për KKSB;
5. Të respektohen parimet, kriteret dhe procedurat ligjore me rastin e miratimit të akteve juridike nënligjore;
6. Kuvendet e komunave të themelojnë komitetet konsultative konform Nenit 73 të Ligjit Nr. 03/L-040 për Vetëqeverisje Lokale dhe Udhëzimin Administrativ Nr. 01/2017 për Procedurën e Themelimit, Organizimin dhe Kompetencat e Komiteteve Konsultative në Komuna;
7. Të respektohen dispozitat ligjore lidhur me dërgimin e procesverbaleve nga mbledhjet e KKSB-ve në MAPL dhe MPB sipas U.A. Nr.27/2012 MPB – 03/2012 MAPL për KKSB nga komunat: Gjilan, Ferizaj, Suharekë, Prizren, Deçan, Junik, Mamushë Graçanicë, Ranillug, Partesh, Kllokot, Shtërpcë, dhe Dragash;
8. Komunat: Graçanicë, Ranillug, Suharekë, Junik, Mamushë dhe Kllokot, duhet të bëjnë funksionalizimin e sistemeve të Teleprezencës që t’i bëhet e mundur zyrtarit për monitorim përcjellja e drejtpërdrejt e mbledhjeve të kuvendit sipas Udhëzimit administrativ Nr. 2012/01 për monitorimin e mbledhjeve të Kuvendeve komunale përmes teknologjisë informative me pajisjet e “Teleprezencës”;
9. Kryetaret e komunave të raportojnë konform LVL-së, neni 58, paragrafi (j);
10. Komunat të mbajnë takimet publike, konform LVL-së, nenit 68, paragrafi (68.1).